এক সপ্তাহের মধ্যেই ফের দিল্লি যাচ্ছেন মমতা বন্দ্যোপাধ্যায়। সূত্রের খবর, ২৪ মে-র রাতেই রাজধানীতে পৌঁছে যাবেন মুখ্যমন্ত্রী। ২৫ মে সব বিরোধী দলগুলির একসঙ্গে বৈঠকে বসার সম্ভাবনা রয়েছে।
 ওয়েব ডেস্ক : এক সপ্তাহের মধ্যেই ফের দিল্লি যাচ্ছেন মমতা বন্দ্যোপাধ্যায়। সূত্রের খবর, ২৪ মে-র রাতেই রাজধানীতে পৌঁছে যাবেন মুখ্যমন্ত্রী। ২৫ মে সব বিরোধী দলগুলির একসঙ্গে বৈঠকে বসার সম্ভাবনা রয়েছে। রাষ্ট্রপতি নির্বাচন ইস্যুতে ইতিমধ্যে সমস্ত বিরোধী নেতৃত্বের মধ্যে কথাবার্তা চলছে। আলোচনা হচ্ছে BJD-র সঙ্গেও। বর্তমানে বিজেপি-শিবসেনা সম্পর্ক তেমন মধুর নয়। পরিস্থিতি বিচার করে শিবসেনার সঙ্গেও তাই যোগাযোগের চেষ্টা চলছে। মনে করা হচ্ছে, ২৫ মে'র বৈঠকেই রাষ্ট্রপতি পদে প্রার্থীর নাম চূড়ান্ত হয়ে যেতে পারে। তবে যতক্ষণ না সরকারপক্ষ তাঁদের প্রার্থীর নাম ঘোষণা করছে, ততক্ষণ নিজেদের তাস লুকিয়েই রাখতে তত্‍পর বিরোধী শিবির।